ΓΡΑΠΤΗ ΕΡΩΤΗΣΗ P-2482/01

υποβολή: Joan Colom i Naval (PSE) προς την Επιτροπή

(5 Σεπτεμβρίου 2001)

Θέμα: Ξηρασία και λιμός στην Κεντρική Αμερική

Σύμφωνα με πληροφορίες που έχω λάβει, η ξηρασία που πλήττει εδώ και τρεις μήνες την Κεντρική Αμερική έχει καταστρέψει από 40 % έως 100 % τις καλλιέργειες αραβοσίτου, φασιόλων, όρυζας και σόργου σε ορισμένες περιοχές και η πείνα μαστίζει 1,6 εκατομμύρια άτομα στη Γουατεμάλα, στο Ελ Σαλβαντόρ, στην Ονδούρα και τη Νικαράγουα, σύμφωνα με στοιχεία του Παγκόσμιου Επισιτιστικού Προγράμματος (ΠΕΠ) των Ηνωμένων Εθνών.

Θα μπορούσε να αναφέρει η Επιτροπή αν έχει λάβει μέτρα για την παροχή βοήθειας, και με ποιο αποτέλεσμα·

Απάντηση του κ. Patten εξ ονόματος της Επιτροπής

(4 Οκτωβρίου 2001)

Σύμφωνα με την ειδική έκθεση ετοιμότητας (Special Alert Report) αριθ. 317, της 3ης Σεπτεμβρίου 2001(1) του Οργανισμού Επισιτισμού και Γεωργίας των Ηνωμένων Εθνών (FAO), οι τρέχουσες εκτιμήσεις για τη συνολική παραγωγή σιτηρών της Κεντρικής Αμερικής είναι 2,3 εκατ. τόνοι, δηλαδή περίπου 8 % χαμηλότερα από τον μέσο όρο των πέντε τελευταίων ετών. Αυτό οφείλεται σε μεγάλο βαθμό στην ξηρασία ή και στις άνισα κατανεμημένες βροχοπτώσεις κατά τη διάρκεια Ιουνίου-Αυγούστου 2001 μετά τις πλούσιες βροχές του Μαΐου 2001.

Τα σωρευτικά αποτελέσματα των αλλεπάλληλων φυσικών καταστροφών — τυφώνας Mitch, σεισμοί και ξηρασία —, η δραματική πτώση στις τιμές των βασικών γεωργικών προϊόντων εξαγωγής (καφές, μπανάνα) και οι διαρθρωτικές ελλείψεις των γεωργικών πολιτικών, συνέβαλαν στην επιδείνωση της συνολικής κατάστασης της φτώχειας και της επισιτιστικής ανασφάλειας σε μεγάλες ομάδες του αγροτικού πληθυσμού.

Όλες οι ενδείξεις αναφέρουν ότι οι τρέχουσες ανάγκες επισιτιστικής βοήθειας έχουν αντιμετωπιστεί από τις κυβερνήσεις της περιοχής μέσω της χρήσης στρατηγικών αποθεμάτων και εισαγωγών, που έχουν συμπληρωθεί με συνεισφορές επισιτιστικής βοήθειας εκ μέρους του Παγκόσμιου Επισιτιστικού Προγράμματος, (ΠΕΠ), του Οργανισμού Διεθνούς Ανάπτυξης των ΗΠΑ (USAID) και της Διαμερικανικής Τράπεζας Ανάπτυξης (IDB).

Μέχρι σήμερα οι κυβερνήσεις δεν έχουν ζητήσει πρόσθετη βοήθεια έκτακτης ανάγκης και δεν έχουν ληφθεί νέες αιτήσεις από διεθνείς οργανισμούς βοήθειας ή μη κυβερνητικούς οργανισμούς (ΜΚΟ). Ωστόσο, η συνέχιση των αντίξοων γεωργικών συνθηκών μπορεί να εξαντλήσει τις ικανότητες της κυβέρνησης βραχυπρόθεσμα και να απαιτηθεί πρόσθετηποστήριξη εκ μέρους της Κοινότητας των χορηγών.

Η Επιτροπή παρέχει σήμερα οικονομικήποστήριξη 2,2 εκατ. ευρώ σε ΜΚΟ (μέσω της Euronaid) για την παροχή μέσων γεωργικής παραγωγής στο Ελ Σαλβαντόρ. Η Επιτροπή εξετάζει επίσης τη δυνατότητα επαναπροσανατολισμού ορισμένων προγραμμάτων τα οποία έχουν ήδη αρχίσει και τη χρησιμοποίηση του λογαριασμού έκτακτων δαπανών για να αντιμετωπισθούν καλύτερα οι ανάγκες που έχουν δημιουργηθεί λόγω της παρούσας κρίσης.

Η Επιτροπή παρακολουθεί με προσοχή την κατάσταση στην περιοχή μέσω των αντιπροσωπειών της και με τηνποστήριξη των τοπικών συμβούλων τηςπηρεσίας επισιτιστικής ασφάλειας και της ECHO. Μέχρι την 31η Αυγούστου 2001, η Επιτροπή μπορούσε επίσης να βασισθεί σεψηλής ποιότητας εκθέσεις και αναλύσεις που παρείχε η πρώηνπηρεσία τεχνικής στήριξης του ευρωπαϊκού δικτύου για την επισιτιστική ασφάλεια (RESAL).

(1) http://www.fao.org/WAICENT/faoinfo/economic/giews/english/alertes/2001/SA317CA.htm.